OpenLLM-France/wikimedia huggingface dataset:
# Dahl (Luxemburg)

Dahl (en luxemburguès: Dol; en alemany: Dahl) és una vila i capital de la comuna de Goesdorf situada al districte de Diekirch del cantó de Wiltz. Està a uns 38 km de distància de la ciutat de Luxemburg.

## Referències

* ↑ «Dahl». [Consulta: 2 octubre 2015].
# Geophagus obscurus

Geophagus obscurus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Bahia (Brasil).

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Luis Castañer Muñoz

Luis Maria Castañer Muñoz (Saragossa, 25 d'agost de 1948 - Barcelona, 2 de maig de 2021) fou un enginyer en telecomunicacions aragonès, director de departament universitari de la Universitat Politècnica de Catalunya i acadèmic de número de la Reial Acadèmia d'Enginyeria d'Espanya.

## Biografia

Llicenciat en enginyeria de telecomunicacions a la Universitat de Madrid el 1971, el 1972 va obtenir un diploma en física espacial a la Universitat Paul Sabatier de Tolosa de Llenguadoc i el 1975 es va doctorar en enginyeria de telecomunicació per la Universitat Politècnica de Catalunya amb una tesi sobre cèl·lules solars. Ha contribuït a la investigació sobre semiconductors, i va estudiar les tecnologies del selenur d'indi, la degradació de les cèl·lules solars de silici a l'espai i els emissors de polisilici aplicats als contactes de cèl·lules solars de silici. El 1980 va transferir a l'empresa PIHER Semiconductores el seu procés industrial de fabricació de cèl·lules solars. També ha participat en el desenvolupament de procediments de simulació de sistemes fotovoltaics, ha estudiat la teoria i la tecnologia de transistors bipolars amb emissor de polisilici i un dels responsables del disseny d'una de les peces clau del rover Curiosity de la NASA, que des d'agost de 2012 recorre el sòl del planeta Mart. Actualment forma part del personal docent i investigador de la UPC.
De 1992 a 1994 va representar Espanya en el Comitè de Gestió i Coordinació d'Energies No Nuclears de la DGXII de la Comissió de la Comunitat Econòmica Europea i fou gestor del Programa Nacional de Tecnologies de la Informació i Comunicacions de la CICYT (1992-94). També fou coordinador de l'Àrea de Prospectiva tecnològica de l'Agència Nacional d'Avaluació i Prospectiva (ANEP). També ha col·laborat amb el comitè d'Enginyeria i Arquitectura de la Comissió Nacional d'Avaluació de la Investigació(CNAI) i amb l'Agència de la Qualitat del sistema Universitari de Catalunya (AQU). En 1994 també ingressà com a acadèmic a la Reial Acadèmia d'Enginyeria d'Espanya.

## Obres

* Fundamentos de diseño microelectrónico, amb Daniel Bardés Llorensí i Vicente Jiménez Serres. Edicions de la UPC, S.L.. ISBN 84-8301-846-2
* Fundamentos de diseño microelectrónico, amb Daniel Bardés Llorensí i Vicente Jiménez Serres. Edicions UPC, 2002. ISBN 84-8301-613-3
* Energía solar fotovoltaica, Universitat Politècnica de Catalunya, 1994. ISBN 84-7653-375-6
* Curso de circuitos electrónicos Barcelona : Ediser, D.L.1985. ISBN 84-7501-045-8

## Referències

* ↑ «Nota biogràfica». Raing.es. [Consulta: 10 maig 2024].
* ↑ Luis Castañer Arxivat 2011-09-25 a Wayback Machine. al web de la UPC
* ↑ «Historia de 30 chips: así llegó España a Marte». Arxivat de l'original el 2018-01-15. [Consulta: 14 gener 2018].
* ↑ La Societat Catalana de Física: apunts per a una història, p. 89
* ↑ La huella de los investigadores españoles en Marte Arxivat 2018-01-15 a Wayback Machine., marcaespana, 8 d'abril de 2015
* ↑ Luis Castañer Muñoz al web de la UPC
* ↑ Luis Castañer Muñoz Arxivat 2018-01-15 a Wayback Machine. al web de la RAING
# DuckTales

DuckTales és una sèrie de dibuixos animats de Walt Disney protagonitzada per l'Oncle Garrepa i els tres nebots de l'Ànec Donald. Narra les aventures d'aquesta família per protegir la fortuna del Garrepa dels intents constants de robatoris, on moltes de les trames es basen en contes de fades tradicionals (destaquen les referències a Aladí i la llàntia meravellosa). El seu èxit va propiciar l'aparició de diverses pel·lícules i l'adaptació a desenes de llengües (en l'àmbit hispànic es coneix la sèrie com Patoaventuras). La sèrie es va emetre de 1987 fins al 1990, amb un total de cent episodis. El seu pressupost va ser considerablement més alt que altres produccions de l'època, i es va considerar un risc de la companyia.
# Jordi Cruz i Serra

Jordi Cruz i Serra (Terrassa, Vallès Occidental, 1967) és un meteoròleg, professor universitari i escriptor català.
Llicenciat en Ciències Físiques el 1990 per la Universitat de Barcelona, exerceix com a meteoròleg adscrit al Servei Meteorològic de Catalunya. Començà la seva trajectòria com a presentador del temps a Antena 3 TV, i ha col·laborat amb nombrosos mitjans de comunicació. Ha estat professor de Canvi climàtic i Modelització Climàtica a la Universitat de Barcelona i professor de Meteorologia a l'Escola de Pilots Aerolink de l'Aeroport de Sabadell. En la seva faceta d'escriptor, és l'autor de 3 nits de torb i 1 Cap d’Any: crònica d’una tragèdia al Pirineu, basat en la tempesta que el cap d'any del 2001, que va costar la vida a set muntanyencs al Balandrau, al Pirineu català. L’obra va guanyar el Premi Jacint Verdaguer al millor llibre de l’any en la Fira del Llibre de Muntanya de Vic. L'any 2020 es va publicar en castellà amb el títol de Viento Salvaje. El 2023 va publicar el seu segon llibre, 96 hores de juliol i 1 infern: Atrapats a l'incendi d'Horta de Sant Joan.

## Referències

* ↑ «Jordi Cruz Serra, meteoròleg autor de “3 nits de torb i 1 Cap d’Any”, sobre la tragèdia del Balandrau». El Punt Avui, 12-12-2019 [Consulta: 30 desembre 2020].
* ↑ «Jordi Cruz guanya el premi Verdaguer a la Fira del Llibre de Muntanya». Núvol, 13-11-2019 [Consulta: 30 desembre 2020].
* ↑ «Jordi Cruz i Serra». Txalaparta. [Consulta: 30 desembre 2020].
# Jordi Curado i Torreblanca

Jordi Curado i Torreblanca (Lucena, 23 d'abril de 1682 - 5 de juliol de 1749) va ser un eclesiàstic cordovès. Va anar al Colegio Mayor de Cuenca a Salamanca i fou Inquisidor de Llerena i Granada; i Bisbe d'Urgell i copríncep d'Andorra del 5 de maig de 1738 fins al 12 de maig de 1747.

## Referències

* ↑ Cheney, David M. «Bishop Jorge Curado Torreblanca [Catholic-Hierarchy]». [Consulta: 12 agost 2017].
* ↑ Extracto genealógico y expresión de la filiacion paterna y materna de Don Vicente Cortés Recio..., (en castellà). Córdova: Imprenta Real, 1814, p. 6.
* ↑ Cahoon, Ben. «Andorra. Co-princes (Bishops of Urgell)». [Consulta: 12 agost 2017].
# Puigcollell

El Puigcollell és una muntanya de 149 metres que es troba al municipi de Pontós, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dia (desambiguació)

«Dia» té aquests significats:
* Dia (programari)
* Dia
* DIA (supermercats)
* Dia (Mali), ciutat de Mali, antic imamat
Viccionari
# Die totale Therapie

Die totale Therapie és una pel·lícula alemanya-austríaca del 1996 que és una barreja de thriller i sàtira escrita i dirigida per Christian Frosch.

## Argument

El carismàtic psiquiatra Dr. Roman Romero ha desenvolupat una nova forma de teràpia grupal que anomena "Shirvia". Això pretén alliberar l'ego d'aquells factors que impedeixen que les persones es desenvolupin completament.
En una finca remota prop de St. Pölten nou dones i homes diferents es reuneixen per a un curs d'autoconeixement de dues setmanes. Cada cop es troben més sota l'encís de la teràpia i comencen a canviar. Després d'una setmana, de sobte, el Dr. Romero és trobat assassinat i comença una recerca de pànic per trobar l'autor. Al final, només queda un participant del seminari amb vida.

## Repartiment

* Blixa Bargeld: Dr. Roman Romero
* Sophie Rois: Hedwig
* Eva van Heijningen: Annegien
* Sebastian Suba: Johannes
* Lars Rudolph: Wolfgang
* Ursula Ofner: Gabi
* Walfriede Schmitt: Eva
* Haymon Maria Buttinger: Günter
* Claudia Martini: Martha
* Joey Zimmermann: Siegfried

## Producció

La pel·lícula va ser produïda per Prisma Film- und Fernsehenproduktion GmbH (Viena). La pel·lícula va ser distribuïda per primera vegada per Neue Visionen Filmverleih GmbH (Berlín).

## Recepció

La crítica va ser majoritàriament positiva.
Al lloc Spielfilm.de, Titus Beile va elogiar Die totale Therapie com "un thriller psicològic posat en escena amb una duresa despietada i un cant del cigne per a un món que s'ha descontrolat i busca desesperadament el ideal perdut d'una normalitat. Sens dubte: una pel·lícula en una classe extra!”
Claus Löser va escriure al portal en línia Filmdienst: “La pel·lícula és un debut ple d'idees que conté material per a mitja dotzena de pel·lícules. El fet que, amb una durada de dues hores, sembli presumptuós per una banda, però mai esdevingui vergonyós per l'altra, és gràcies a la feina confiada del director, malgrat tots els excessos. Des de la qualificació de la seva persona fins al repartiment adequat dels papers fins a l'organització de la trama, Christian Frosch no sols manté el control, sinó que també és capaç d'aconseguir sorpreses. La idea d'ajudar al músic avantguardista Blixa Cash a aconseguir el seu primer paper protagonista resulta ser un cop de sort."
Simone Mahrenholtz va comentar a Der Spiegel que la pel·lícula era "molt divertida i després muta en cinema splatter".
El veredicte de Cinema' va ser similar. Allà podeu llegir: "En el seu debut al llargmetratge, l'austríac Christian Frosch ens serveix una barreja d'humor negre, splatter i crítica social."

## Premis

* 1994: Diagonale: ^Premi Carl Mayer al millor guió, premi de patrocinador

## Referències

* ↑ Titus Beile: Die totale Therapie Spielfilm.de. Abgerufen am 28. September 2023.
* ↑ Claus Löser: Die totale Therapie a Lexikon des internationalen Films
* ↑ Simone Mahrenholtz, Die Totale Therapie. Psycho-Freakshow auf dem Land. In: Der Spiegel, 23. August 2000 (online)
* ↑ Die totale Therapie a la revista Cinema

## Enllaços externs

* Tràiler de la pel·lícula a YouTube
# David Gabaldón i Calzada

David Gabaldón i Calzada (Igualada, 7 de maig de 1970) és un ex-jugador d'hoquei sobre patins català que guanyà la impressionant xifra de 40 títols pel que fa a les competicions de club.
Gabaldón jugava de davanter i començà a jugar al col·legi Jesús i Maria d'Igualada. Després fitxà com a infantil per l'Igualada HC, club amb el qual guanyà 4 Lligues espanyoles i 3 Copes d'Europa, entre altres títols, en 8 temporades des de 1987 fins al 1995.
Aquesta gran trajectòria la completà amb 8 temporades més al FC Barcelona, on guanyà 7 Lligues espanyoles i 4 Copes d'Europa. També fou internacional amb Espanya. Es retirà el mateix any que el porter Carles Folguera, amb el que compartí la mateixa trajectòria de 8 anys a Igualada i 8 anys al FC Barcelona.

## Palmarès

* 11 Lligues espanyoles: 7 (FC Barcelona), 4 (Igualada HC)
* 5 Copes del Rei / Copes espanyoles: 3 (FC Barcelona), 2 (Igualada HC)
* 1 Supercopa espanyola
* 6 Lligues catalanes
* 7 Copes d'Europa: 4 (FC Barcelona), 3 (Igualada HC)
* 6 Supercopes d'Europa
* 1 Copa Intercontinental (1983)
* 3 Copa Ibèrica d'hoquei patins

## Referències

* ↑ «Perfil a rinkhockey.net». rinkhockey.net. [Consulta: 1r octubre 2015].
* ↑ Mundo Deportivo, Carles Folguera y David Gabaldón dejan el Barça y el hockey patines por la puerta grande
* ↑ Mundo Deportivo, LOS PROTAGONISTAS
# David García Zubiria

David García Zubiria (Pamplona, Navarra, 14 de febrer de 1994) és un futbolista professional navarrès que juga com a central o migcampista a l'Al-Rayyan.

## Carrera de club

García va fitxar pel planter del CA Osasuna el 2003, als nou anys. Va debutar la temporada 2011–12 amb el CA Osasuna B a Segona Divisió B, tot i que va jugar més regularment amb l'equip juvenil.
L'estiu de 2014, García fou convocat per a fer la pretemporada amb el primer equip de Jan Urban, i va marcar el darrer gol en una victòria per 4 a 0 contra el Brentford FC. Va jugar el seu primer partit com a professional el 30 d'agost, jugant com a titular en un empat 1–1 a fora contra el Reial Saragossa a la Segona Divisió.
El 26 de gener de 2015, García va ampliar el seu contracte amb el club fins al 2019. Va marcar el seu primer gol com a professional el 31 de maig, quan va fer el segon d'una victòria per 2–0 a casa contra el Recreativo de Huelva; el 7 de juny, a la darrera jornada de la temporada 2014-15 i amb l'equip necessitant un punt per a evitar el descens per segon any consecutiu va marcar al minut 78 en un eventual empat 2 a 2 contra el CE Sabadell FC.
El 19 d'agost de 2016 García va debutar a La Liga jugant com a titular en un empat 1 a 1 contra el Màlaga CF. Va marcar el seu primer gol en la competició el 10 de setembre, tot i que l'equip fou derrotat 2–5 contra el Reial Madrid.
El 17 de gener de 2018, García fou cedit a la Cultural y Deportiva Leonesa de segona divisió, fins al juny.

## Palmarès

Osasuna
* Segona Divisió: 2018–19

## Referències

* ↑ Brentford 0 CA Osasuna 4 Arxivat 2014-08-01 a Wayback Machine.; Brentford FC, 29 juliol 2014
* ↑ Osasuna rescata un punto 'in extremis' de La Romareda; Marca, 30 d'agost de 2014 (castellà)
* ↑ David García amplía su contrato con el CA Osasuna Arxivat 2017-10-26 a Wayback Machine.; CA Osasuna, 26 de gener d 2015 (castellà)
* ↑ Osasuna pasa a depender de sí mismo y desciende al Decano; Marca, 31 de maig de 2015 (castellà)
* ↑ «Un cabezazo de Javi Flaño en el último suspiro vale una salvación» (en castellà). Marca, 07-06-2015 [Consulta: 7 juny 2015].
* ↑ «Osasuna empata 'in extremis' en La Rosaleda» (en castellà). Marca, 19-08-2016. [Consulta: 20 agost 2016].
* ↑ «Cristiano Ronaldo scores on victorious return for Real Madrid». ESPN FC, 10-09-2016. [Consulta: 18 setembre 2016].
* ↑ «David García, nuevo jugador de la Cultural y Deportiva Leonesa» (en castellà). Cultural Leonesa, 17-01-2018. Arxivat de l'original el 18 de gener 2018. [Consulta: 18 gener 2018].
* ↑ Sanzol, Pablo «Los goles del Osasuna campeón» (en castellà). Marca, 18-06-2019 [Consulta: 21 juny 2019].

## Enllaços externs

* David García a BDFutbol
* David García, Fitxa a Soccerway
# Discovery

«Discovery» té aquests significats:
* Transport:
** Discovery (vaixell de 1602), vaixell lleuger de la Companyia Britànica de les Índies Orientals, avarat abans de 1602
** Expedició Discovery, expedició britànica antàrtica realitzada entre 1901 i 1904
** Programa Discovery, sèrie de missions espacials de baix cost dedicades a explorar el sistema solar
** Transbordador espacial Discovery, transbordador espacial de la NASA envolat per primer cop el 1984
** USS Discovery (NCC-1031), nau estel·lar de l'univers fictici de Star Trek que apareix a Star Trek: Discovery
* Canals de TV:
** Discovery Channel, canal de televisió per cable propietat de Discovery Communications
** Discovery Max, canal de televisió per cable o satèl·lit propietat de Discovery Communications
** Discovery Science, canal de televisió per subscripció produït per Discovery Communications
* Productes culturals:
** Discovery (Electric Light Orchestra), vuitè àlbum d'estudi de la banda de rock anglesa Electric Light Orchestra (ELO) publicat el 1979 al Regne Unit
** Discovery (Pink Floyd), caixa recopilatòria editada el 2011 que inclou els àlbums d'estudi corresponents a la discografia de Pink Floyd
** Assassin's Creed II: Discovery, videojoc desenvolupat per Griptonite Games i distribuït per Ubisoft per a Nintendo DS, iPhone i iPod Touch
** Christopher Columbus: The Discovery, pel·lícula estatunidenca, britànica i espanyola dirigida per John Glen el 1992
** Star Trek: Discovery, sèrie de televisió estatunidenca creada per Bryan Fuller i Alex Kurtzman
* Miscel·lània:
** Discovery Channel Pro Cycling Team, equip professional estatunidenc de ciclisme en ruta creat l'any 1988
** Discovery-Spring Garden, concentració de població designada pel cens dels Estats Units a l'estat de Maryland
# Discovery Bay (Califòrnia)

Discovery Bay és una concentració de població designada pel cens dels Estats Units a l'estat de Califòrnia. Segons el cens del 2000 tenia 8.981 habitants.

## Demografia

Segons el cens del 2000, Discovery Bay tenia 8.981 habitants, 3.349 habitatges, i 2.635 famílies. La densitat de població era de 429,2 habitants per km².
Dels 3.349 habitatges en un 33,7% hi vivien nens de menys de 18 anys, en un 71,3% hi vivien parelles casades, en un 4,3% dones solteres, i en un 21,3% no eren unitats familiars. En el 14% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,5% tenia menys de 18 anys, un 4,4% entre 18 i 24, un 33% entre 25 i 44, un 29,5% de 45 a 60 i un 8,6% 65 anys o més.
L'edat mediana era de 39 anys. Per cada 100 dones de 18 o més anys hi havia 106,6 homes.
La renda mediana per habitatge era de 89.915 $ i la renda mediana per família de 90.272 $. Els homes tenien una renda mediana de 66.121 $ mentre que les dones 41.850 $. La renda per capita de la població era de 41.313 $. Entorn de l'1,9% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Discovery Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Discovery Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# David Grylls

David Mills "Dave" Grylls (Detroit, 29 de setembre de 1957) va ser un ciclista nord-americà que destacà en proves de pista. El seu èxit més importants és la medalla de plata als Jocs Olímpics de 1984 a Los Angeles.

## Palmarès

* 1978
** Campió dels Estats Units en Persecució
* 1979
** Campió dels Estats Units en Persecució
* 1982
** Campió dels Estats Units en Persecució per equips
* 1983
** Medalla d'or als Jocs Panamericans en Persecució
* 1984
** Medalla de plata als Jocs Olímpics de Los Angeles en Persecució per equips (amb Leonard Nitz, Patrick McDonough i Steve Hegg)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Districte del Jura-Nord vaudois

El Districte del Jura-Nord vaudois és un dels districtes actuals del cantó suís de Vaud. Té 74549 habitants (cens del 2005) i 702,59 km². Després de la reforma dels districtes del cantó té 83 municipis i el cap és Yverdon-les-Bains.

## Llista de municipis

* L'Abbaye
* L'Abergement
* Agiez
* Arnex-sur-Orbe
* Ballaigues
* Baulmes
* Bavois
* Belmont-sur-Yverdon
* Bioley-Magnoux
* Bofflens
* Bonvillars
* Bretonnières
* Bullet
* Chamblon
* Champagne
* Champvent
* Chanéaz
* Chavannes-le-Chêne
* Chavornay
* Chêne-Pâquier
* Cheseaux-Noréaz
* Concise
* Corcelles-près-Concise
* Corcelles-sur-Chavornay
* Cronay
* Croy
* Cuarny
* Démoret
* Donneloye
* Ependes
* Essert-Pittet
* Essert-sous-Champvent
* Fiez
* Fontaines-sur-Grandson
* Fontanezier
* Giez
* Grandevent
* Grandson
* Gressy
* Juriens
* Le Chenit
* Le Lieu
* Les Clées
* Lignerolle
* Mathod
* Mauborget
* Molondin
* Montagny-près-Yverdon
* Montcherand
* Mutrux
* Novalles
* Onnens
* Orbe
* Orges
* Orzens
* Pomy
* Prahins
* La Praz
* Premier
* Provence
* Rances
* Romainmôtier-Envy
* Romairon
* Rovray
* Sainte-Croix
* Sergey
* Suchy
* Suscévaz
* Treycovagnes
* Ursins
* Valeyres-sous-Montagny
* Valeyres-sous-Rances
* Valeyres-sous-Ursins
* Vallorbe
* Vaugondry
* Vaulion
* Villars-Burquin
* Villars-Epeney
* Villars-sous-Champvent
* Vugelles-La Mothe
* Vuitebœuf
* Yverdon-les-Bains
* Yvonand

## Vegeu també

* Districtes del Cantó de Vaud
# Districte del Centre (Palma)

El districte del Centre és una de les cinc zones administratives en què s'ha dividit el terme municipal de Palma i està format pels barris següents:
* La Calatrava
* Cort
* Jaume III
* La Llotja-Born
* El Mercat
* La Missió
* Monti-sion
* Plaça dels Patins
* Puig de Sant Pere
* Sant Jaume
* Sant Nicolau
* La Seu
* El Sindicat
A més, també hi ha aquestes zones que no són pròpiament barris:
* Zona portuària
* Subarxipèlag de Cabrera
# Destinezita

La destinezita és un mineral de la classe dels fosfats. Anomenada així per H. Forir i A. Jorissen l'any 1880 en honor de Pierre Destinez, un assistent de laboratori de la Universitat de Lieja, membre de la Société Géologique de Belgique amb la que va publicar nombrosos articles sobre temes paleontològics fins al 1904. Pertany al grup sanjuanita-destinezita.

## Característiques

És un fosfat de ferro poc abundant. Es troba rarament en forma microcristal·lina, composta de cristalls en forma de plaques de sis cares. Cristal·litza en el sistema triclínic. La seva diafanitat és transparent a translúcida i la seva lluentor terrosa.
Durant molt de temps, la destinezita ha sigut considerada la mateixa espècie que la diadoquita, fins que va ser redefinida a espècie pròpia l'any 2002. Avui dia són considerades espècies homòlogues, sent la didoquita la que es troba en forma amorfa i la destinezita l'espècie que cristal·litza en el sistema triclínic.
Als territoris de parla catalana ha estat descrita a les mines d'Alum de La Vilella Alta (Priorat) i a les mines de la riera de Cervelló (Baix Llobregat).

## Grup sanjuanita-destinezita

El grup sanjuanita-destinezita de minerals està format per quatre espècies minerals: la destinezita, la sanjuanita, la sarmientita i la zýkaïta. La rossiantonita és una espècie estructuralment relacionada amb aquest grup, i la kribergita ho és químicament.

## Referències

* ↑ «Destinezite» (en anglès). Mindat. [Consulta: 20 juny 2014].
* 1 2 «Sanjuanite-Destinezite Group» (en anglès). Mindat. [Consulta: 20 juny 2014].
* ↑ «Destinezite from Alum mines, La Vilella Alta, Priorat, Tarragona, Catalonia, Spain». Mindat. [Consulta: 14 gener 2024].
* ↑ «Destinezite from Riera de Cervelló Mines, Cervelló, Baix Llobregat, Barcelona, Catalonia, Spain». Mindat. [Consulta: 14 gener 2024].
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 20 juny 2014].
# Dominique Baratelli

Dominique Baratelli (Niça el 26 de desembre de 1947 a) és un exfutbolista internacional francès que jugava de porter.

## Referències

* ↑ (francès) French Football Federation Profile Arxivat 2015-09-24 a Wayback Machine.